
แบบรายงานตามข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายอำพล  พงศ์สุวรรณ)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดกระบี่ ตรัง พังงา ภูเก็ต ระนอง สตูล
ประจำเดือนสิงหาคม 2566

	1
1.1
	ประเด็นนโยบายและข้อสั่งการสำคัญ
ประเด็นต่อเนื่องจากเดือนที่ผ่านมา
1) การตรวจติดตามโครงการอำเภอบำบัดทุกข์ บำรุงสุข แบบบูรณาการอย่างยั่งยืน 

1.1) ขอให้ผู้ว่าราชการจังหวัดในเขตตรวจราชการที่ 6 เน้นย้ำนายอำเภอที่ดำเนินกิจกรรมตามข้อเสนอโครงการ (Project Brief) แล้วเสร็จ ขอให้ประชาสัมพันธ์ผ่านระบบ MOI WAR ROOM รวมถึงสื่อประชาสัมพันธ์อื่น ทั้งช่องทางออฟไลน์ เช่น หนังสือพิมพ์ท้องถิ่น และออนไลน์ เช่น Facebook, Line Instragram, Tiktok เป็นต้น  

1.2) ขอให้ผู้ว่าราชการจังหวัดในเขตตรวจราชการที่ 6 กำชับนายอำเภอเร่งดำเนินการประเมินหมู่บ้านตามตัวชี้วัด 5 มิติ 56 ตัวชี้วัดให้แล้วเสร็จตามแผนที่กำหนดไว้ และเตรียมความพร้อมในการขับเคลื่อนการพัฒนาหมู่บ้านยั่งยืน ในปีงบประมาณ พ.ศ. 2567
	

	
	2) การตรวจติดตามการดำเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ข้อมูลจาก TPMAP ปี ๒๕๖๖)

ขอให้ผู้ว่าราชการจังหวัดเขตตรวจราชการที่ 6 เน้นย้ำ ศจพ. ในทุกระดับ ทีมปฏิบัติการฯ  และทีมพี่เลี้ยง ดำเนินการในกลุ่มเป้าหมายเร่งด่วน (คนที่ตกเกณฑ์ MPI)  ในระบบ TPMAP ปี ๒๕๖๖ เป็นลำดับแรก ให้แล้วเสร็จภายในวันที่ ๓๐ กันยายน ๒๕๖๖ พร้อมทั้งบันทึกข้อมูลครัวเรือนลงในระบบ TPMAP Logbook 
	

	
	3) การตรวจติดตามโครงการจัดทำผังภูมิสังคม เพื่อการบริหารจัดการน้ำหมู่บ้าน/ชุมชนแบบบูรณาการอย่างยั่งยืน (Geo-social Map)

ขอให้ผู้ว่าราชการจังหวัดเขตตรวจราชการที่ 6 ในฐานะประธานคณะอนุกรรมการทรัพยากรน้ำจังหวัด พิจารณาจัดลำดับความสำคัญโครงการ/กิจกรรมพัฒนาตามผังภูมิสังคมฯ นำไปจัดทำแผนปฏิบัติการด้านทรัพยากรน้ำประจำปีของจังหวัด สำหรับหน่วยงานนำไปจัดทำคำขอตั้งงบประมาณประจำปีดำเนินการตามแผน รวมทั้งบูรณาการหน่วยงานในสังกัดกระทรวงมหาดไทย และหน่วยงานที่เกี่ยวข้องดำเนินโครงการ/กิจกรรมพัฒนาตามผังภูมิสังคมฯ แบบไม่ใช้งบประมาณ/ใช้งบประมาณไม่มากในแต่ละพื้นที่อำเภอ
	

	
	4) การขับเคลื่อนการส่งเสริมและพัฒนาการออกกำลังกายและกีฬาเพื่อมวลชนให้เป็นวิถีชีวิต เพิ่มเติม


4.1) ขอให้ผู้ว่าราชการจังหวัดเขตตรวจราชการที่ 6 ในฐานะประธานคณะกรรมการกีฬาจังหวัด  ใช้กลไกคณะกรรมการกีฬาจังหวัด          ในการขับเคลื่อนการส่งเสริมและพัฒนาการออกกำลงกายและกีฬาเพื่อมวลชนให้เป็นวิถีชีวิต โดยประชุมคณะกรรมการฯ ทุกไตรมาส เพื่อวางแผนจัดกิจกรรมส่งเสริมการออกกำลังกายและกีฬาต่าง ๆ อย่างสม่ำเสมอและต่อเนื่อง จนกลายเป็นวิถีชีวิต  


4.2) ขอให้นายอำเภอให้ความสำคัญกับการส่งเสริมและพัฒนาการออกกำลังกายและกีฬาเพื่อมวลชนให้เป็นวิถีชีวิต โดยบูรณาการขับเคลื่อนการดำเนินงานกับองค์กรปกครองส่วนท้องถิ่น ผู้นำท้องที่ และหน่วยงานที่เกี่ยวข้องในพื้นที่ จัดกิจกรรมการออกกำลังกายและกีฬาอย่างต่อเนื่องสม่ำเสมอ จนกลายเป็นวิถีชีวิต

	

	2.
	ประเด็นนโยบายและข้อสั่งการสำคัญ เดือนสิงหาคม 2566
	

	
	1) การเบิกจ่ายงบประมาณที่กันเหลื่อมปีงบประมาณ พ.ศ. 2565 และปีงบประมาณ พ.ศ. 2566 ของสำนักงานปลัดกระทรวงมหาดไทย จังหวัดและกลุ่มจังหวัด

ขอให้จังหวัดเขตตรวจราชการที่ 6 ที่มีรายการเงินกันไว้เบิกเหลื่อมปีงบประมาณ พ.ศ. 2565 เร่งรัดเบิกจ่ายงบประมาณที่กันเหลื่อมปีงบประมาณ      พ.ศ. 2565 ทั้งรายการงบลงทุนของสำนักงานปลัดกระทรวงมหาดไทย และงบจังหวัด ทุกรายการให้แล้วเสร็จภายในวันที่ 30 กันยายน 2566 เพื่อไม่ให้งบประมาณตกพับไป

	

	3.
	ประเด็นตรวจราชการตามแผนการตรวจราชการฯ
1) การตรวจติดตามการเตรียมความพร้อมรับสถานการณ์อุทกภัยในช่วงฤดูฝน ปี 2566  


ขอให้ผู้ว่าราชการจังหวัดเขตตรวจราชการที่ 6 และนายอำเภอ ประสานการปฏิบัติกับองค์กรปกครองส่วนท้องถิ่น หน่วยทหาร และหน่วยงานที่เกี่ยวข้อง กรณีในพื้นที่มีฝนตกหนักต่อเนื่อง เพื่อเตรียมความพร้อม และปฏิบัติการป้องกันแก้ไขปัญหาในการให้ความช่วยเหลือประชาชนตามแผนเผชิญเหตุอุทกภัยที่กำหนดไว้โดยเคร่งครัด

	

	
	
	

	4.
	ประเด็นเพื่อการประชาสัมพันธ์
1) การประกวดผ้าลายพระราชทาน “ผ้าลายดอกรักราชกัญญา” และงานหัตถกรรม

ขอให้จังหวัดเขตตรวจราชการที่ 6 ส่งเสริม สนับสนุนการสร้างเครือข่ายผู้ผลิต ผู้ประกอบการ OTOP ด้านผ้าไทย และงานหัตถกรรม ทั้งในระดับจังหวัด กลุ่มจังหวัด และระดับภาค เพื่อแลกเปลี่ยนเรียนรู้ประสบการณ์และเทคนิคการผลิตผ้า/การทอผ้า รวมทั้งเครือข่ายการจำหน่ายผลิตภัณฑ์ เพื่อให้กลุ่มผู้ผลิต/ผู้ประกอบการ มีช่องทางการจำหน่ายเพิ่มขึ้น 

